Реймон Гуталс е роден на 7 октомври 1921 година във Форе, една от общините, съставляващи Брюксел. Започва да играе футбол от ранна възраст, като вратар в поредица брюкселски отбори до 1957 година, когато става треньор. Ръководи различни белгийски отбори, а през 1966 година довежда отбора на Синт Тройден до второ място в белгийското първенство, след което става помощник-треньор на националния отбор. От 1968 до 1976 година е треньор на националния отбор, като най-големият му успех е трето място на европейското първенство през 1972 година.